Finansuojamos paslaugos ir jų turinio reikalavimai

|  |  |  |  |
| --- | --- | --- | --- |
| Eil. Nr. | Veiklos (paslaugos) pavadinimas | Reikalavimai teikiamai paslaugai | Finansuojamos paslaugos turinys |
| 1. | Neįgaliųjų dienos užimtumas | Teikiama ne neįgaliojo namuose ne rečiau kaip 8 kartus per mėnesį ir ne trumpiau kaip 4 valandas per dieną, o neįgaliems vaikams iki 14 metų – ne rečiau kaip 8 kartus per mėnesį ir ne trumpiau kaip 2 valandas per dieną. Paslauga kasdien turi būti suteikiama ne mažiau kaip 20 procentų planuojamo šios paslaugos metinio paslaugų gavėjų skaičiaus.  Paslauga gali būti teikiama, jei neįgaliesiems nustatytas šios paslaugos poreikis. | * neįgaliųjų kasdienio gyvenimo įgūdžių ugdymas ir (ar) palaikymas, ir (ar) atkūrimas (pvz., savitvarka, asmens higiena, namų ruoša, aktyvios ir sveikos gyvensenos įgūdžiai, mokymas spręsti dėl negalios buityje kylančias problemas, apsitarnauti kasdienėje veikloje ir orientuotis bei judėti aplinkoje, naudotis techninės pagalbos priemonėmis, pažinti ir valdyti ligą ar negalią, ir pan.); * socialinių įgūdžių ugdymas ir (ar) palaikymas, ir (ar) atkūrimas individualiai ir (ar) pagalbos sau grupėse (pvz., gebėjimas ieškoti pagalbos, įsitraukimas į bendruomenės veiklas, ryšio su artima aplinka užmezgimas ir pan. Skatinant neįgaliuosius aktyviau dalyvauti bendruomenės gyvenime, mažinant socialinę jų atskirtį, jiems gali būti organizuojami renginiai, kurie yra priemonė projekto tikslams pasiekti, tačiau ne pagrindinis projekto tikslas, uždavinys ir (ar) rezultatas); * pažintinių funkcijų formavimas – bendrųjų žinių, taikomų praktiškai, suteikimas (pvz., rašymas, skaitymas ir skaičiavimas, kompiuterinis raštingumas, orientavimasis laike ir aplinkoje, dėmesio valdymas, atminties lavinimas ir pan.); * saviraiškos įgūdžių ir meninių gebėjimų lavinimas ir (ar) palaikymas (pvz., meninė raiška, estetinis skonis, kūrybiškumas, meninių gebėjimų lavinimas būreliuose, kolektyvuose, klubuose ir pan. Kultūros ir meno renginių bei renginių, skirtų būrelių, kolektyvų ir klubų veiklai pristatyti, organizavimas toje pačioje ar kitoje savivaldybėje gali būti tik priemonė projekto tikslams pasiekti, tačiau ne pagrindinis projekto tikslas, uždavinys ir (ar) rezultatas); * užimtumas amatų būreliuose ar klubuose, kuriuose mokomasi gaminti įvairius dirbinius, suteikiama galimybė išbandyti ir įvertinti savo gebėjimus, tinkamumą užsiimti amatu. |
| 2. | Individuali paslauga neįgaliajam | Teikiama ne rečiau kaip 8 kartus per mėnesį.  Paslauga gali būti teikiama, jei neįgaliesiems nustatytas šios paslaugos poreikis. | palydėjimo ir (ar) pagalba lankantis įstaigose (pvz., užimtumo, ugdymo, sveikatos ir pan.), ir (ar) pavėžėjimo organizavimas, sprendžiant kylančias problemas;  pagalba priimant sprendimus asmenims su proto ir (ar) psichine negalia (informavimas, konsultavimas ir socialinis darbas);   * informacijos suteikimas prieinama forma, būdu ir priemonėmis, asmeniui, kuriam nustatytas sunkus ar vidutinis neįgalumo lygis arba 0–40 procentų darbingumo lygis, arba specialiųjų poreikių lygis, mokymas spręsti dėl jo negalios buityje kylančias problemas (mokymas sveikai gyventi, apsitarnauti kasdienėje veikloje, orientuotis ir judėti aplinkoje, naudotis techninės pagalbos priemonėmis, pažinti ir valdyti ligą ir (ar) negalią, savarankiškai spręsti kasdienes problemas). Individualios pagalbos paslaugą, suderinus su savivaldybės, kurioje bus teikiama ši paslauga, administracija, galima teikti ir neįgaliesiems, laikinai atvykusiems iš kitos savivaldybės teritorijos. |
| 3. | Pagalba atkuriant ar stiprinant darbo įgūdžius | Teikiama ne rečiau kaip 8 kartus per mėnesį.  Paslauga gali būti teikiama, jei neįgaliesiems nustatytas šios paslaugos poreikis. | profesinis konsultavimas ir orientavimas (profesinių interesų, polinkių, lūkesčių, individualių savybių bei privalumų įvertinimas, informacijos apie darbo rinką suteikimas, supažindinimas su mokymosi, užimtumo ar įsidarbinimo galimybėmis, darbo paieškos bei motyvacijos dirbti ir dalyvauti profesinėje reabilitacijoje didinimo klausimais ir pan.);   * bendrųjų darbo įgūdžių, kurių ateityje gali prireikti darbo veikloje, formavimas, ugdymas ir įtvirtinimas (bendradarbiavimas, darbas komandoje, darbo saugos instrukcijų laikymasis, gebėjimas planuoti savo darbo krūvį ir organizuoti darbo laiką, darbo užduoties atlikimas iki pabaigos, planavimas, problemų sprendimas ir pan.);   pagalba sprendžiant įsidarbinimo, palaikymo darbo vietoje klausimus. |
| 4. | Pagalba neįgaliųjų šeimos nariams | Teikiama ne rečiau kaip 1 kartą per mėnesį, jeigu planuojama teikti bent vieną iš aukščiau nurodytų paslaugų. | individuali emocinė, informacinė pagalba šeimos nariams,   * pagalbos sau ir šeimos paramos grupių veiklos organizavimas   (mokymas pasirūpinti neįgaliaisiais šeimoje, buityje, visuomeniniame gyvenime, pažinti ir valdyti neįgalių asmenų ligą ar negalią, sprendžiant kylančias neįgaliųjų šeimos narių emocines, kitas problemas). |